नई दिल्लीः भारतीय क्रिकेट टीम के धुआंधार बल्लेबाज रोहित शर्मा को बुधवार को घोषित हुई भारतीय टेस्ट टीम में शामिल नहीं किया गया। ये भारतीय टेस्ट टीम इंग्लैंड के खिलाफ होने वाली टेस्ट सीरीज के पहले तीन मुकाबलों के लिए चुनी गई है। हाल ही में टी20 और वनडे सीरीज में दो लगातार शतक जड़ने के बाद भी टेस्ट टीम में जगह ना मिलने से निराश रोहित ने ट्विटर पर एक खास संदेश के साथ अपनी निराशा भी जता दी और हौसला भी दिखा दिया।